Deborah De Robertis

D'Deborah De Robertis, gebuer den 12. Februar 1984 zu Lëtzebuerg, ass eng lëtzebuergesch-franséischAzimi, R., 2024. L'affaire Deborah de Robertis divise le monde de l'art. L'artiste franco-luxembourgeoise a été mise en examen, le 29 mai, pour vol et dégradation après sa performance, le 6 mai, au Centre Pompidou-Metz, Le Monde vum 2. an 3. Juni 2024, S. 22-23. Performance-Kënschtlerin.

Si ass um Lampertsbierg opgewuess, hir Elteren hunn déi franséisch (Mamm) an italieenesch (Papp) Nationalitéit.Pepin, S. d'Lëtzebuerger Land vum 21. Juni 2024.

D'Deborah de Robertis huet op der École de recherche graphique zu Bréissel studéiert. An hire Performancë stellt si Traditiounen a Konventiounen a Fro, wéi d'Relatioun tëscht Mann a Fra, tëscht Kënschtler a Kurator resp. Galerist, asw.

Vu September bis November 2013 hat s'eng Artiste-Residenz an der Paräisser Cité internationale des arts, fir déi si vum Lëtzebuerger Kulturministère ausgewielt gi war"Deborah De Robertis est sélectionnée pour la résidence d'artiste 2013 à la Cité internationale des arts de Paris." Ministère de la Culture, Grand-Duché de Luxembourg, mc.public.lu, Juli 2013..

Hir bekanntst Performance bis ewell ass déi, déi se Miroir de l'origine nennt. Als Referenz op oder als Reverenz fir dem Gustave Courbet säin Tableau L'origine du monde huet si sech viru Konschtwierker a Muséeën (wéi z. B. dem Mudam) ouni Béxelche fotograféiere geloossBenjamin Sutton "Artist Enacts Origin of the World at Musée d'Orsay — And, Yes, That Means What You Think." op Artnet.com, 05.06.2014.. 'Héichpunkt' vun där Serie war den 29. Mee 2014 am Musée d'Orsay, wou si sech mat de Been ausernee virun dem Courbet säi Bild gesat huet, an d'Reaktioune vun de puer Visiteuren, déi zoufälleg do waren, an dem Sécherheetspersonal, filme gelooss huetKatherine Brooks: Performance Artist Does Impromptu Reenactment Of 'The Origin Of The World.' Yes, THAT Painting. The Huffington Post Art & Culture, 6. Juni 2014"Nue devant L'Origine du Monde: «On a pris ça au sérieux»." Le Figaro, 6. Juni 2014."Une performance artistique qui pose question. «Miroir de l'Origine»: de l'art ou pas?", wort,lu, 4. Juni 2014.. De Musée huet eng Plainte géint si gemaach, d'Geriicht huet d'de Robertis awer fräigesprach, well „déi moralesch Wäerter, déi aktuell a Frankräich gëllen (...) keen Exhibitionismus duerstellen“.Als Deborah de Robertis' Vulva die Öffentlichkeit erregte, kuckt: Um Spaweck

Bei enger anerer Performance den 31. August 2018, huet si zu Lourdes virun der Grott vu Massabielle poséiert an hat dobäi just e bloe Voile un, deen de Kapp an de Réck bedeckt hat. Si gouf festgeholl a krut de Prozess wéinst exhibition sexuelle gemaacht. Am August 2020 gouf si zu enger Geldstrof verurteelt.Pierre Sorlut (ps), 2020. Der Sündenfall in Lourdes. d'Lëtzebuerger Land vum 7. August 2020, Nr. 32, S. 15.

De 6. Mee 2024 huet d'Performancerin am Centre Pompidou-Metz eng Broderie vun der Annette Messager mam Titel Je pense donc je suce, déi am Kader vun der Ausstellung « Lacan » do aushoung, vun der Mauer geholl a matgeholl, dat wärenddeem zwéi Komplize 5 aner Konschtwierker mat dem Slogan *MeToo tagéiert hunn. Op Instagram huet d'Deborah de Robertis matgedeelt, datt si d'Konschtwierk net géif zeréckginn. Dës Aktioun huet si am Kader vun der Beweegung #MeToo duerchgefouert. D'Kënschtlerin gouf dowéinst den 29. Mee 2024 viru Geriicht wéinst « dégradations de bien culturels commis en réunion » a « vol d'un bien culturel en réunion » ugeklot. Si gouf doropshin eng Persona non grata am Departement Moselle a krut verbueden, Plazen ze betrieden, wou kulturell Objeten ausgestallt ginn.

Literatur 
 Juchmes, M., 2025. Als Deborah De Robertis' Vulva die Öffentlichkeit erregte. Luxemburger Wort vum 4. August 2025, S. 30-31.
Pepin, Sarah, 2024. Anklage. Die feministische Künstlerin Deborah de Robertis dreht seit einem Jahrzehnt den männlichen Blick um. Ein Portrait. d'Lëtzebuerger Land vum 21. Juni 2024, S. 17-18.

 Um Spaweck 
 Valérie Duponchelle: '"Deborah De Robertis et son Origine du monde: «Je veux mettre à nu tous les regards»." lefigaro.fr, 7. Juni 2014.
 "Entrevue avec l'artiste Deborah De Robertis: Nue devant L'Origine du monde." Interview bei Ici Radio-Canada, 16.06.2014
 „Skandal a Konscht: Deborah de Robertis am Interview“ den 31. Mäerz 2016 op rtl.lu
 Deborah de Robertis: Les Hommes de l'Art (Trailer op Vimeo)
 Als Deborah de Robertis' Vulva die Öffentlichkeit erregte , wort+, 04.08.2025

Kategorie:Lëtzebuergesch Kënschtler
Kategorie:Gebuer 1984
Kategorie:Performancekënschtler
Kategorie:Galeristen